joelniklaus/EU_Wikipedias huggingface dataset:
David Mitton

David Nelson Godfrey Mitton (s. 13. heinäkuuta 1938 – 16. toukokuuta 2008) oli brittiläinen elokuvaohjaaja ja -käsikirjoittaja. Hänet tunnetaan parhaiten Tuomas Veturi ja Purtilot-lastenohjelmien luojana.

Lähteet 

Brittiläiset elokuvaohjaajat
Brittiläiset elokuvakäsikirjoittajat
Vuonna 1938 syntyneet
Vuonna 2008 kuolleet
Tuomas Veturi
Hr. Ms. O 10

Hr. Ms. O 10 oli Alankomaiden kuninkaallisen laivaston vuonna 1926 palvelukseenotettu O 9 -luokan sukellusvene.

Valmistus 

Alus tilattiin 9. elokuuta 1921 Nederlandse Dok en Scheepsbouw Maatschappijilta ja sen köli laskettiin 24. joulukuuta 1923. Alus laskettiin vesille 30. heinäkuuta 1925 ja se otettiin palvelukseen 1. syyskuuta 1926.

Palvelus 
Alus lähti 9. toukokuuta 1927 Nueuwediepistä yhdessä Hr. Ms. O 11:n, Hr. Ms. Hertog Hendrik:n, Hr. Ms. Z 5:n,  Hr. Ms. Z 6:n, Hr. Ms. Z 7:n ja Hr. Ms. Z 8:n kanssa Norjaan, mistä osasto palasi 1. kesäkuuta. Saman osaston kanssa alus lähti koulutuspurjehdukselle Itämerelle, mistä palattiin Kattegatin kautta kotisatamaan 8. elokuuta.

Alus lähti 16. heinäkuuta 1928 pienemmän osaston mukana Pohjanmerelle. Aiemmasta osastosta puuttuivat Hr. Ms. O 11 ja Hr. Ms. Z 8.  Se vieraili Edinburghissa Skotlannissa ennen paluutaan kotisatamaan 28. heinäkuuta. Itäemren purjehduksella alus oli 8. heinäkuuta - 8. elokuuta 1929.

Alus oli talven 1929-1930 NV Werkspoorin telakalla Amsterdamissa, jossa sille asennettiin Saksasta hankittu torpedoiden laukaisujärjestelmä. Uusi järjestelmä mahdollisti kuplattoman torpedoiden laukaisun. Järjestelmä todettiin kuitenkin testattaessa huonoksi kuin Hollannin Itä-Intiassa testattavana ollut järjestelmä ja se poistettiin.

Alus vieraili 30. heinäkuuta 1930 Antwerpenissä Belgiassa Hr. Ms. O 9:n, Hr. Ms. Jacob van Heemskerckin ja Hr. Ms. Witte de Within kanssa. Alus osallistui 1. heinäkuuta - 7. elokuuta 1931 koulutuspurjehdukseen Itämerellä. Alus osallistui 4. toukokuuta - 20. kesäkuuta 1936 koulutuspurjehdukseen Itämerellä sisaralustensa, Hr. Ms. Hertog Hendrikin ja Hr. Ms. Z 5'':n kanssa.

Toinen maailmansota

Lähteet

Viitteet

O 9 -luokan sukellusveneet
Alankomaalaiset toisen maailmansodan sukellusveneet
Automatic Packet Reporting System

APRS () on radioamatöörien käyttämä järjestelmä, jossa radiolähettimen sijainti lähetetään radiotoistimelle taajuudella 144,800 MHz ja samalta radiotoistimelta saadaan myös muiden radiolähettimien sijainti, jotta voidaan saada selville, mitä radiolähetimiä on esimerkiksi kymmenien kilometrien päässä, jotta tiedettäisiin, mihin asemiin voidaan ottaa yhteys omalta radioasemalta.

Lähteet

Paikannus
Radioamatööritoiminta
Anna Jagellonica

Anna Jagellonica (18. lokakuuta 1523 – 9. syyskuuta 1596) oli Puolan kuninkaan Sigismund I Vanhan ja tämän italialaissyntyisen puolison Bona Sforzan tytär, myöhemmin Puola-Liettuan kuningatar.

Anna Jagellonicalla oli neljä sisarusta, joista yksi oli poika, Sigismund August, kolme tyttöjä, Isabella, Sofia ja Katariina Jagellonica. Kuningasperhe asui Krakovassa Wawelin linnassa. Sigismund Augustista tuli isänsä kuoltua 1548 Puola-Liettuan kuningas. Isabella kuoli Italiassa, jonne tyttäret olivat lähteneet äidin mukana. Katariina avioitui Ruotsin Juhana-herttuan kanssa. Anna pysyi pitkään naimattomana ja asettui Varsovan linnaan, jonne hän perusti oman hovin.

Sigismund Augustin kuoltua kuninkaaksi tuli ranskalainen Henri Valois. Hänen aikansa oli lyhyt, muutaman kuukauden mittainen, ja valtakunta jäi vaille hallitsijaa. Päästäkseen kuningattareksi Anna Jagellonica avioitui 50-vuotiaana itseään nuoremman transilvanialaisen ruhtinaan Stefan Batoryn kanssa, joka kuoli 1586. Anna ajoi voimakkaasti Puolan seuraavaksi kuninkaaksi sisarenpoikaansa Sigismund Vaasaa. Elokuussa 1587 hänen toiveensa toteutui, kun Sigismund Vaasa kruunattiin kuninkaaksi. 

Anna Jagellonica kuoli 1596. Hänet on haudattu Wawelin katedraaliin.

Lähteet

Kirjallisuutta 
 Ijäs, Miia: Varjoista valtaistuimelle. Anna Jagellonica ja Itämeren valtapiiri 1500-luvulla. Helsinki: Gaudeamus, 2016. ISBN 978-952-495-400-6.

Aiheesta muualla 
 Laurinolli, Heikki: Mahtinaisen muotokuva . Tampereen yliopisto.

Puolan kuninkaat
Hallitsevat kuningattaret
Vuonna 1523 syntyneet
Vuonna 1596 kuolleet
Alaspää

Alaspää on seuraavien suomalaisten henkilöiden sukunimi:

 Anne-Mari Alaspää (s. 1989), näyttelijä
 Arto Alaspää (s. 1946), muusikko, ÄKT:n toiminnanjohtaja

Paikannimenä:
Alaspää, kylä Salon ja Raaseporin rajalla
Alestalo

Alestalo on seuraavien suomalaisten henkilöiden sukunimi:

 Aarne Alestalo (1914–1992), yritysjohtaja, kauppaneuvos
 Anshelm Alestalo (1880–1954), kansanedustaja
 Marjatta Alestalo, tietokirjailija
 Mikko Alestalo (s. 1951), meteorologi
 Sanna Alestalo (s. 1982), pesäpalloilija.
Cult

Cult voi tarkoittaa ainakin seuraavia:

 Cult, Apocalyptican albumi vuodelta 2001
 Cult, Medeian albumi vuodelta 2008
 Cult, Baysiden albumi vuodelta 2014
 Cult, To/Die/Forin albumi vuodelta 2015
 Cult, The CW:n yhdysvaltalainen televisiosarja vuodelta 2013
 Cult, yksi kitaristi Tuomas Karhusen taiteilijanimistä.

Katso myös 
 The Cult, englantilainen rockyhtye
Haaranen

Haaranen on seuraavien suomalaisten henkilöiden sukunimi:

 Anna Haaranen (s. 1962), näyttelijä
 Anneli Haaranen (1934–2020), uimari
 Matias Haaranen (s. 1996), jääkiekkoilija
 Pasi Haaranen (s. 1957), valokuvaaja
 Pietari Haaranen (1762–1833), maanviljelijä ja valtiopäivämies.
Aallonmurtaja (televisiosarja)

Aallonmurtaja on suomalainen Kotkaan sijoittuva rikosdraamasarja, jonka keskiössä on perhe, joka tienaa elantonsa ammattirikollisuudesta. Sarjan pääosissa näyttelevät Maria Ylipää (Tuula) ja Turkka Mastomäki (Upi).

Aallonmurtaja on C More -suoratoistopalvelun ensimmäinen suomalainen alkuperäissarja. Sarjan kaksi ensimmäistä jaksoa julkaistiin palvelussa 2. syyskuuta 2017. Ensimmäinen jakso esitettiin 2. syyskuuta 2017 myös MTV3-kanavalla. Kokonaisuudessaan Aallonmurtajan 1. kausi esitettiin MTV3:lla vuonna 2018.

Sarjan toinen kausi esitettiin alkuvuodesta 2019 C Morella ja loppuvuodesta MTV3:lla.

Sarjan kolmas kausi kuvattiin kesällä ja syksyllä 2020. Sen esittäminen alkoi C Moressa 25. helmikuuta 2021. Kolmannen kauden esittäminen MTV3-kanavalla alkoi 24. tammikuuta 2022.

Sarjan viimeinen, neljäs kausi alkaa C Moressa 2023.

Rooleissa

Jaksot

Ensimmäinen tuotantokausi (2017)
Ensimmäisen tuotantokauden jaksot julkaistiin C Moressa syksyllä 2017. Kaksi ensimmäistä osaa julkaistiin lauantaina 2. syyskuuta ja samana päivänä ensimmäinen jakso esitettiin myös MTV3-kanavalla. Kolmannesta jaksosta eteenpäin uudet jaksot julkaistiin palvelussa aina torstaisin. MTV3-kanavalla koko kausi esitettiin sunnuntaisin 4. helmikuuta 2018 alkaen.

Ensimmäinen kausi kuvattiin syksyllä 2016.

|}

Toinen tuotantokausi (2019) 

|}

Kolmas tuotantokausi (2021) 

|}

Lähteet

Aiheesta muualla 
 Virallinen sivusto 
 Aallonmurtaja C Moressa

Suomalaiset draamasarjat
C More -alkuperäissarjat
2010-luvun televisiosarjat
Hartikka

Hartikka tarkoittaa muun muassa seuraavia suomalaisia henkilöitä:

Etunimi
 Hartikka Henrikinpoika (k. 1599), soturi
 Hartikka Speitz (1591–1651), lainlukija ja -kääntäjä

Sukunimi
 Lempi Hartikka (1907–2001), varatuomari ja urheiluvaikuttaja.
 Marketta Hartikka (s. 1949), jalkapalloilija
 Niilo Hartikka (1909–1998), keskimatkojen juoksija

Luettelot henkilöistä sukunimen mukaan
Agbani Darego

Agbani Darego (s. Ibiagbanidokibubo Asenite Darego, 22. joulukuuta 1982) on nigerialainen malli, joka voitti ensimmäisenä alkuperäisenä afrikkalaisena Miss Maailma -kilpailun vuonna 2001. Darego osallistui myös Miss Universum -kilpailuun samana vuonna ja sijoittui 10 parhaan joukkoon.

Lähteet

Miss Maailma -kilpailun voittajat
Nigerialaiset mallit
Vuonna 1982 syntyneet
Elävät henkilöt
Kimmo Alho

Kimmo Alho (s. ) on suomalainen Helsingin yliopiston psykologian professori, joka on tutkimuksessaan erikoistunut kognitiiviseen neurotieteeseen.  Hän on perehtynyt erityisesti tarkkaavaisuuden neurofysiologiseen perustaan ja sen toimintaan nykyajan digitalisoituneissa elinympäristöissä.

Ura 
Alho valmistui Helsingin yliopistosta filosofian maisteriksi vuonna 1983 pääaineenaan yleinen psykologia ja filosofian tohtoriksi psykologian oppiaineessa 1987. Vuosina 1988–1998 hänellä oli Suomen Akatemian nuoremman ja vanhemman tutkijan toimi. Vuosina 1988–2000 hänellä oli kognitiivisen neurotieteen dosentuuri Helsingin yliopistoissa ja vuodesta 1994 hän on ollut myös Turun yliopiston kognitiivisen neurotieteen dosentti. Vuonna 1998–1999 hän hoiti psykologian vt. professuuria Helsingin yliopistossla ja vuosina 1999–2000 hän oli Tampereen yliopiston psykologian professori. Helsingin yliopiston psykologian professuuri hänellä on ollut vuodesta 2000.

Alho on ollut Academia Europæan jäsen vuodesta 2006 ja Suomalaisen Tiedeakatemian jäsen vuodesta 2012.

Lähteet

Aiheesta muualla
Laakso, L.-K. (7.3.2016) Onko tyttöjen ja poikien aivoissa eroja? Huippututkijat vastaavat (yle.fi)
Hanhinen, H. (5.2.2014) Professori: Saksalaistutkimus vanhusten "kovalevyn" täyttymisestä jää liian teoreettiseksi (yle.fi)
Tutkijat avaavat tarkkaavaisuutemme rajoja (30.12.2013) (aka.fi)

Alho, Kimmo
Suomalaiset professorit
Suomalaiset psykologit
Helsingin yliopiston professorit
Elävät henkilöt
Hr. Ms. O 14

Hr. Ms. O 14 oli Alankomaiden kuninkaallisen laivaston vuonna 1932 palvelukseenotettu O 12 -luokan sukellusvene.

Valmistus 

Alus tilattiin 4. toukokuuta 1928 Koninklijke Maatschappij De Scheldeltä Vlissingenistä ja sen köli laskettiin vielä saman vuoden lopulla 29. joulukuuta. Alus laskettiin vesille 3. lokakuuta 1931 ja se otettiin palvelukseen 4. maaliskuuta 1932.

Palvelus 
Puolustusministeri vieraili 25. kesäkuuta 1923 aluksella ja se teki pienen merimatkan sukellusvenejoukkojen 25-vuotispäivän kunniaksi. Alus lähti 3. heinäkuuta 1933 sisaralustensa Hr. Ms. O 13:n ja Hr. Ms. O 15:n sekä Hr. Ms. Z 5:n kanssa Esbjergiin Tanskaan, mistä osasto palasi 14. heinäkuuta.

Alus lähti 14. tai 16. huhtikuuta 1937 Nieuwedieoistä Den Helderistä sisaraluksensa Hr. Ms. O 12:n kanssa. Alukset matkasivat Azorien Ponta Delgadan ja Puerto Ricon San Juanin kautta Curacaoon, jonne ne saapuivat 6. toukokuuta. Alukset jatkoivat matkaansa Curacaosta Port of Spainin kautta Surinameen, jonne ne saapuivat 8. elokuuta. Curacaosta alukset aloittivat 24. marraskuuta kotimatkan Den Helderiin, jonne ne saapuivat San Juanin kautta 24. joulukuuta.

Alus lähti 12. huhtikuuta 1939 Nieuwediepistä Den Helderistä Hr. Ms. O 13:n kanssa Curacaoon, jonne ne saapuivat 11. toukokuuta.

Toinen maailmansota 
Saksa hyökkäsi 10. toukokuuta 1940 Alankomaihin. Alus oli huollossa Curacaolla syyskuun alkuun 1940, jolloin se oli kiinnitettynä Schottegattiin Julianan telakan vieressä. Alankomaiden ja Britannian laivaston edustajien keskusteluissa heinäkuun alussa 1940 todettiin, että Alankomaiden laivaston sukellusveneitä ei tarvita Karibialla. Päätöksen perusteella alus sai määräyksen Hr. Ms. O 15:n kanssa siirtyä Britteinsaarille, jonne ne matkaisivat Kingstonin, Bermudan ja Halifaxin kautta.

ALus oli telakalta vapauduttuaan koeajoissa 3.-4. syyskuuta 1940 Curacaon eteläpuolella. Alus oli 9.-10. syyskuuta Wilhelminan telakalla. Alus lähti 12. syyskuuta Curacaosta Bermudan kautta Halifaxiin, jonne se saapui 25. syyskuuta. Alus jatkoi 8. lokakuuta matkaansa saattueen HX79 mukana Rothesayhin, jonne se saapui 22. lokakuuta.

Vuoden lopun alus oli Rothesayssa, jossa se oli toisinaan ASDIC koulutettavien maalialuksena.

Lähteet

Viitteet

O 12 -luokan sukellusveneet
Alankomaalaiset toisen maailmansodan sukellusveneet
Muinainen Libya

Libya (lat., ) viittasi antiikin aikana Niilin länsipuoliseen alueeseen, joka yleensä vastaa nykyistä Maghrebia. Sen kansa oli nykyisten berberien esi-isiä. Suppeammin Libya voisi viitata myös välittömästi länteen Egyptistä eli pienempään Marmarikan alueeseen ja Kyrenaikaan nykyisten Libyan ja Egyptin valtioiden alueella. Libyanmeri tai Mare Libycum oli osa Välimerta Kreetan eteläpuolella Kyrenen ja Aleksandrian välissä ja se vastaa sen nykyistä määritelmää.

Egyptiläisissä hieroglyfeissä muinaisen Libyan asukkaista mainitaan kaksi heimoa, joista käytetään nimiä Libu ja Meshwesh. Libyasta egyptiläiset käyttivät nimeä Tjehenu, ja se oli tuntematonta aluetta muinaisille egyptiläisille.

Hellenistisellä aikakaudella berbereistä tunnettiin libyalaiset, kreikkalainen termi sen asukkaille oli Maghreb. Maata kutsuttiin nimellä Libya, ja se ulottui nykyisestä Marokosta muinaisen Egyptin länsirajalle. Ala-Egyptin kolmas nomos tunnettiin hellenistisellä kaudella joskus nimellä Libya. Nykyinen Egypti sisältää muun muassa Siwan, joka kuului muinaiseen Libyaan. Siwi on berberikieli, jota puhutaan yhä alueella.

Rooman vallan aikana Libyan alue tai osa siitä kuului ensin Cyrenaican provinssiin, sitten Creta et Cyrenen provinssiin ja myöhäisroomalaisella kaudella Libya Superiorin ja Libya Inferiorin provinsseihin.

Lähteet

Aiheesta muualla
Erkka Nissinen

Erkka Nissinen (s. 1975 Kerava) on suomalainen nykytaiteilija. Hän opiskeli Lontoossa The Slade School of Fine Art -taidekoulussa ja valmistui kuvataiteen maisteriksi Helsingin Taideyliopiston Kuvataideakatemiasta vuonna 2001. Vuosina 2007-08 hän työskenteli Amsterdamissa maineikkaassa Rijkskademie van Beeldende Kunsten -taiteilijaresidenssissä. Vuonna 2017 Nissinen edustaa Suomea Venetsian biennaalissa yhdessä taiteilija Nathaniel Mellorsin kanssa näyttelyllä The Aalto Natives.

Nissinen on vuosien aikana tuottanut sarjan videoteoksia ja installaatioita, joissa hän kekseliäällä tee-se-itse-metodillaan hyödyntää arkikielisiä ja digitaalisia työkaluja luodakseen absurdin koomis-filosofisen maailman. Mediateoksissaan Nissinen käsittelee sarjakuvamaisten narratiivien ja karikatyyrimäisten – usein taiteilijan itsensä esittämien – hahmojen kautta monipuolisia teemoja, kuten sosiaalista vuorovaikutusta, seksuaalisuutta, väkivaltaa sekä tietoisuuden ja luovuuden alkuperää. Nissinen asuu ja työskentelee New Yorkissa.

Vuonna 2013 Nissinen sai mediataiteen AVEK-palkinnon, ja vuonna 2011 Rotterdam Art Fair -tapahtuman arvostetun Illy-palkinnon.

Lähteet 

Suomalaiset videotaiteilijat
Vuonna 1975 syntyneet
Elävät henkilöt
Luettelo televisiosarjan Ensisilmäyksellä jaksoista

Ensisilmäyksellä on yhdysvaltalainen  komediasarja, joka seuraa Ted Mosbyn (roolissa Josh Radnor) ja hänen ystäviensä Marshall Eriksenin (Jason Segel), Robin Scherbatskyn (Cobie Smulders), Barney Stinsonin (Neil Patrick Harris) sekä Lily Aldrinin (Alyson Hannigan) elämää Manhattanilla. Sarjan tapahtumien kehyskertomuksena toimii vuoden 2030 Ted (ääniroolissa Bob Saget), joka alkaa kertoa lapsilleen tarinaa siitä, miten tapasi heidän äitinsä. Suomessa sarjaa on esittänyt televisiokanavat MTV3, Sub sekä Fox. Yhdeksän tuotantokauden aikana sarjasta tuotettiin 208 jaksoa. Yhdysvalloissa sarja alkoi 19. syyskuuta 2005 ja Suomessa 20. helmikuuta 2008. Sarjan päätösjakso esitettiin Yhdysvalloissa 31. maaliskuuta 2014 ja Suomessa 17. helmikuuta 2016.

Sarjan tuotantokaudet ovat saatavilla myös DVD:nä.

Yleiskatsaus 
{| class="wikitable" style="text-align:center"
|-
! style="padding:0 8px;" rowspan="2" colspan="2"| Kausi 
! style="padding:0 8px;" rowspan="2"| Jaksot
! style="padding:0 120px;" colspan="2"| Yhdysvallat
! style="padding:0 120px;" colspan="2"| Suomi
|-
! Esitys alkoi
! Esitys päättyi
! Esitys alkoi
! Esitys päättyi
|-
| style="background-color:#00ffff; color: #100; text-align: center;" |
| 1
| 22
| 19. syyskuuta 2005
| 15. toukokuuta 2006
| 20. helmikuuta 2008
| 15. lokakuuta 2008
|-
| style="background:#000080; color:#100; text-align:center;"|
| 2
| 22
| 18. syyskuuta 2006
| 14. toukokuuta 2007
| 22. lokakuuta 2008
| 18. maaliskuuta 2009
|-
| style="background:#ff0000; color:#100; text-align:center;"|
| 3
| 20
| 24. syyskuuta 2007
| 19. toukokuuta 2008
| 25. maaliskuuta 2009
| 8. joulukuuta 2009
|-
| style="background:#008000; color:#100; text-align:center;"|
| 4
| 24
| 22. syyskuuta 2008
| 18. toukokuuta 2009
| 15. joulukuuta 2010
| 1. kesäkuuta 2011
|-
|-
| style="background:#000; color:#100; text-align:center;"|
| 5
| 24
| 21. syyskuuta 2009
| 24. toukokuuta 2010
| 26. lokakuuta 2011
| 11. huhtikuuta 2012
|-
| style="background:#0000ff; color:#100; text-align:center;"|
| 6
| 24
| 20. syyskuuta 2010
| 16. toukokuuta 2011
| 18. huhtikuuta 2012
| 27. joulukuuta 2012
|-
| style="background:#4A212B; color:#100; text-align:center;"|
| 7
| 24
| 19. syyskuuta 2011
| 14. toukokuuta 2012
| 1. tammikuuta 2014
| 21. helmikuuta 2014
|-
|-
| style="background:#ff00ff; color:#100; text-align:center;"|
| 8
| 24
| 24. syyskuuta 2012
| 13. toukokuuta 2013
| 24. helmikuuta 2014
| 31. maaliskuuta 2014
|-
| style="background:#ffff00; color:#100; text-align:center;"|
| 9
| 24
| 23. syyskuuta 2013
| 31. maaliskuuta 2014
| 28. marraskuuta 2014
| 17. helmikuuta 2016
|-
|}

Jaksot

Ensimmäinen tuotantokausi (2005–2006)

Toinen tuotantokausi (2006–2007)

Kolmas tuotantokausi (2007–2008)

Neljäs tuotantokausi (2008–2009)

Viides tuotantokausi (2009–2010)

Kuudes tuotantokausi (2010–2011)

Seitsemäs tuotantokausi (2011–2012)

Kahdeksas tuotantokausi (2012–2013)

Yhdeksäs tuotantokausi (2013–2014)

Lähteet 

Ensisilmäyksellä
Ensisilmäyksellä
Les Allen

Leslie William Allen (s. 4. syyskuuta 1937) on entinen englantilainen jalkapalloilija. Hän pelasi seuroissa Chelsea (1954–1959), Tottenham Hotspur (1959–1965) ja Queens Park Rangers (1965–1969). 

Hänen veljensä on Dennis Allen ja poikansa Clive Allen.

Lähteet 

Vuonna 1937 syntyneet
Elävät henkilöt
Englantilaiset jalkapalloilijat
Pamela Fryman

Pamela Fryman (s. 19. elokuuta 1959 Philadelphia, Pennsylvania, Yhdysvallat) on yhdysvaltalainen televisio-ohjaaja sekä tuottaja. Hänet tunnetaan parhaiten yhdysvaltalaisen tilannekomediasarjan Ensisilmäyksellä (How I Met Your Mother) ohjaajana, josta hän ohjasi 196 jaksoa. Hän on ohjannut muun muassa televisiosarjoissa, Frendit, Miehen puolikkaat,
Frasier, Ammu vaan! sekä Kellarin kunkku.

Filmografia

Televisiosarjat
 Santa Barbara (1 jakso)
 Café Americain (1 jakso)
 The Boys Are Back (1 jakso)
 Dweebs (9 jaksoa)
 The Naked Truth (1 jakso)
 Bless This House (3 jaksoa)
 Good Company (2 jaksoa)
 Caroline in the City (1 jakso)
 Hope and Gloria (2 jaksoa)
 Townies (1 jakso)
 Cybill (4 jaksoa)
 Frendit (Friends) (2 jaksoa)
 Annetaan palaa! (Fired Up) (2 jaksoa)
 Hei, olen Susan (Suddenly Susan) (5 jaksoa)
 George & Leo (4 jaksoa)
 Kellarin kunkku (The King of Queens) (3 jaksoa)
 The Norm Show (1 jakso)
 Love & Money (1 jakso)
 Three Sisters (2 jakso)
 Frasier (34 jaksoa)
 Pakka sekaisin (Inside Schwartz) (2 jaksoa)
 Melkein sukua (In-Laws) (2 jaksoa)
 Ammu vaan! (Just Shoot Me!) (89 jaksoa)
 Happy Family (9 jaksoa)
 Miehen puolikkaat (Two and a Half) Men (20 jaksoa)
 Courting Alex (1 jakso)
 Accidentally on Purpose (2 jaksoa)
 Mad Love (1 jakso)
 Ensisilmäyksellä (How I Met Your Mother) (196 jaksoa)

Lähteet

Aiheesta muualla
 

Yhdysvaltalaiset televisiokäsikirjoittajat
Yhdysvaltalaiset televisio-ohjaajat
Elävät henkilöt
Vuonna 1959 syntyneet
Nuthetes

Nuthetes on sukupuuttoon kuollut petodinosaurussuku, joka tunnetaan vain leukaluun osista ja hampaista eteläisestä Englannista, varhaisen liitukauden Berrias-vaiheelta. Jäänteiden uskottiin aiemmin kuuluneen Megalosaurukselle, mutta Angela Milner Natural History Museumista, Lontoosta huomasi vuonna 2002 niiden olleen pikemminkin dromaeosaurin jäänteitä. Löytö osoitti ryhmän levinneisyyden huomattavasti laajemmaksi kuin aiemmin oli luultu. Alkuperäisten jäänteiden luota löydettiin useita muita luita, joita Owen piti tälle dinosaurukselle kuuluneina panssarilevynä. Tutkimukset osoittivat kuitenkin niiden kuuluneen samaan aikaan eläneelle kilpikonnalle. Eläimen pituudeksi on arvioitu 1,8 metriä.

Lähteet

Aiheesta muualla 
 Dinosaur Mailing List 

Dromaeosaurit
Arne Dahl (televisiosarja)

Arne Dahl on ruotsalaisen kirjailija Jan Arnaldin (nimellä Arne Dahl) kirjoittamiin rikosromaaneihin perustuva kaksiosaisten televisioelokuvien sarja. Se kertoo Ruotsin keskusrikospoliisin A-ryhmäksi kutsutusta erikoisyksiköstä. Sarjan poliiseista Arto Söderstedt on suomalaissyntyinen älykkö, jota esittää helsinkiläinen Niklas Åkerfelt. Gunnar Nyberg on fyysisesti vahva poliisi, jota esittää Magnus Samuelsson.

Ensimmäinen tuotantokausi kattoi Dahlin viisi ensimmäistä romaania. Niissä A-ryhmää johtaa kokenut Jenny Hultin (Irene Lindh), joka jää eläkkeelle kauden päättyessä.

Toisella tuotantokaudella  A-ryhmän johtajaksi nousee Kerstin Holm (Malin Arvidsson). Muissa pääosissa ovat Natalie Minnevik, Shanti Roney, Alexander Salzberger, Magnus Samuelsson, Vera Vitali ja Niklas Åkerfelt.

Jaksot

Ensimmäinen tuotantokausi 
Ensimmäisen kauden tarinat koostuvat kukin kahdesta 90 minuuttia pitkästä osasta
 Pudotuspeli
 Verikyynel
 Vuoren huipulle
 Maan alla
 Eurooppa blues

Toinen tuotantokausi 
Toisen kauden tarinat koostuvat kukin kahdesta 60 minuuttia pitkästä osasta
 Juhannusyön uni
 Kuolinmessu
 Pimeyden kutsu
 Jälkijäristys
 Valvova silmä

Rooleissa

Lähteet

Aiheesta muualla 
 Poliserna i A-gruppen SVT 

2000-vuosikymmenen televisiosarjat
Ruotsalaiset televisioelokuvat
Ruotsalaiset rikossarjat
Olivier Dame-Malka

Olivier Dame-Malka (s. 30. toukokuuta 1990 Montreal, Quebec, Kanada) on kanadalainen jääkiekkopuolustaja, joka edustaa Ranskan pääsarjassa pelaavaa Angletia. Hänellä on sekä Ranskan että Kanadan kansalaisuudet. Hän on voittanut Ranskan mestaruuden. Hän on pelannut Ranskan maajoukkueessa ja hän pelasi vuoden 2017 maailmanmestaruuskilpailuissa.

Muuta 
Dame-Malkalla on juutalaista syntyperää ja hänellä on juutalaisia sukujuuria.

Lähteet 

Kanadalaiset jääkiekkoilijat
Vuonna 1990 syntyneet
Elävät henkilöt
Jordann Perret

Jordann Perret (s. 15. lokakuuta 1994 Autrans, Ranska) on ranskalainen jääkiekkoilija, joka pelaa Tšekin Extraliga-joukkue HK Hradec Královéssa.

Perret edusti Ranskaa jääkiekon MM-kilpailuissa vuonna 2017.

Ranskalaiset jääkiekkoilijat
Vuonna 1994 syntyneet
Elävät henkilöt
Tomáš Zigo

Tomáš Zigo (s. 11. huhtikuuta 1992) on slovakialainen jääkiekkoilija, joka edustaa Slovakian Extraligassa pelaavaa HC 05 Banská Bystricaa.

Zigo on edustanut Slovakiaa jääkiekon MM-kilpailuissa vuosina 2017 ja 2019.

Lähteet

Slovakialaiset jääkiekkoilijat
Vuonna 1992 syntyneet
Elävät henkilöt
Duck-veturi

Duck-veturi () on kuvitteellinen höyryveturi pastori Wilbert Awdryn ja hänen poikansa luomassa The Railway Series -kirjasarjassa. Hän esiintyy myös Tuomas Veturi -televisiosarjassa. Hänen oikea nimensä on Ankkanen, mutta häntä yleensä kutsutaan nimellä Duck. Vuodesta 2014 lähtien hänen suomenkielinen nimensä on Ankkanen.

Alkuperäiset äänet 
 Steven Kynman (kaudesta 17 alkaen)

Suomenkieliset äänet 

 Markus Niemi (kaudesta 22 alkaen)

Tuomas Veturi
Koskikallio

Koskikallio voi tarkoittaa:

 Eila Koskikallio (1923–2002), kuulantyöntäjä ja kiekonheittäjä
 Jouko Koskikallio (1927–2021), kemisti ja professori
 Onni Koskikallio (1892–1976), toimittaja ja metsänhoitaja
 Toivo Koskikallio (1889–1967), lähetyssaarnaaja ja sinologi
Victor Skumin

Victor Andreevitš Skumin (, s. 30. elokuuta 1948) Penzan alue, Venäjän SFNT on venäläinen psykologi, psykiatri, psykoterapeutti, lääkäri, kirjailija, professori ja lääketieteen tohtori.

Elämä ja ura 
Victor Skumin syntyi 30. elokuuta 1948 Penzan alueella, Neuvostoliitossa. Alue on Volgan yläjuoksulla. Merkittävin joki alueella on Volgaan laskeva Sura. 
Hänen isänsä oli KGB upseeri. Lapsi hän asui vanhempiensa kanssa eri kaupungeissa muun muassa Kazanissa, Tšeljabinskissa, Petroskoissa ja monissa muissa.

Skumin opiskeli lääketiedettä Harkovan kansallisessa lääketieteellisessä yliopistossa. Hän valmistui yliopistosta vuonna 1973, jossa tutkinnon kanssa saavutukset.

Vuonna 1978 Skumin kuvasi ensimmäisenä aiemmin tuntemattoman taudin joka on myöhemmin nimetty Skumin oireyhtymäksi.

Skumin teoksia

Katso myös 
 Harkovan kansallinen lääketieteellinen yliopisto
 Penzan alue

Lähteet

Aiheesta muualla 
 

Neuvostoliittolaiset lääkärit
Psykiatrit
Venäläiset psykologit
Venäläiset kirjailijat
Vuonna 1948 syntyneet
Elävät henkilöt
Gionee

Gionee Communication Equipment () on kiinalainen vuonna 2002 perustettu älypuhelinvalmistaja, joka on keskittynyt lähinnä Kiinan ja Intian markkinoille. Se tunnetaan länsimaissa lähinnä ohuista tai todella suurella akkukapasiteetilla varustetuista puhelimistaan. Gionee toimitti vuonna 2016 Kiinassa 28 miljoonaa matkapuhelinta, mikä teki siitä Kiinan kahdeksanneksi suurimman puhelinvalmistajan.

Yritys on vaarassa mennä konkurssiin, sillä hallituksen puheenjohtaja Liu Lirong "lainasi" yrityksen rahoja 144 miljoonaa euroa, jotka hän pelasi Saipanin saarella sijaitsevalla kasinolla.

Lähteet

Aiheesta muualla 

 Verkkosivut  

Kiinalaiset elektroniikkayhtiöt
Matkapuhelinvalmistajat
Banshee (televisiosarja)

Banshee on yhdysvaltalainen rikosdraamasarja, jonka ovat luoneet Jonathan Tropper ja David Schickler. Banshee alkoi Yhdysvalloissa Cinemax-kanavalla 11. tammikuuta 2013. Suomessa sarja on saatavilla HBO Nordic -suoratoistopalvelussa. Yle TV2 aloitti sarjan esittämisen vuonna 2016.

Sarja sijoittuu Amishien asuttamaan Bansheen pikkukylään Pennsylvaniaan. Päähenkilö on arvoituksellinen ex-vanki (Antony Starr). Hän varastaa sarjan alussa Lucas Hoodin, Bansheen murhatun sheriffin, henkilöllisyyden piiloutuakseen rikollispomo Rabbitilta (Ben Cross). Hood pyrkii löytämään entisen rakastajansa, Rabbitin tyttären Anastasian (Ivana Miličević), joka on omaksunut uuden identiteetin, mennyt naimisissa ja saanut lapsia Hoodin vangitsemisen aikana. Hood pyrkii sekä toimimaan uuden identiteettinsä mukaisesti Bansheen sheriffinä että rikastumaan rötöksillä yhteistyökumppaneidensa Jobin (Hoon Lee) ja Sugar (Frankie Faison) kanssa, joutuen ristiriitaan paikallisen "kuninkaallisen" Kai Proctorin (Ulrich Thomsen) kanssa.

Alkutilanne
Tuntematon mies vapautuu vankilasta istuttuaan 15 vuotta 15 miljoonan euron arvoisten timanttien ryöstöstä, jotka kuuluivat miehen pomolle, ukrainainalaiselle rikospomolle "Rabbitille". Miehen entinen rakastaja ja rikoskumppani, "Rabbitin" tytär Anastasia, karkasi timanttien kanassa. "Rabbit" jahtaa miestä, koska hän ajattelee, että mies johdattaa hänet tyttären ja timanttien luo. Mies pakenee pieneen Bansheen kuvitteelliseen kaupunkiin Pennsylvaniaan, jossa Anastasia on asunut Carrie Hopewell -nimellä 15 vuotta. "Carrie" on naimisissa piirisyyttäjän kanssa ja hänellä on kaksi lasta. Lucas Hood, kaupungin uusi sheriffi, saapuu kaupunkiin ja kuolee välittömästi, puututtuaan paikallisten rikollisten ja baarin omistajan riitelyyn. Mies varastaa Hoodin identiteetin. Mies joutuu olemaan kylän shreffinä ja samalla yrittää sopia välinsä "Carrien" kanssa sekä saada timantit itselleen. Samalla "Lucas Hood" joutuu ristiriitaan Kai Proctorin, kylän vaikutusvaltaisimman miehen kanssa.

Rooleissa

Yhdysvaltalaiset draamasarjat
Yhdysvaltalaiset rikossarjat
2010-luvun televisiosarjat
Cinemaxin televisio-ohjelmat
Lucilla

Lucilla eli Annia Aurelia Galeria Lucilla (7. toukokuuta 148 (tai 150) – 182) oli Rooman keisarin Marcus Aureliuksen ja keisarinna Faustina nuoremman toinen tytär ja kolmas lapsi. Hän oli myös isosisko tulevalle Rooman keisarille Commodukselle. Hän kuoli vuonna 182 ollessaan 33-vuotias, kun hänen veljensä määräsi hänet teloitettavaksi.

Antiikin Rooman naiset
Teloitetut
140-luvulla syntyneet
180-luvulla kuolleet
FX (yhdysvaltalainen televisiokanava)

FX (aiemmin fX) on yhdysvaltalainen The Walt Disney Companyn omistama vuonna 1994 toimintansa aloittanut maksu- ja kaapelitelevisiokanava. Televisiokanava oli 21st Century Foxin omistuksessa, kunnes Disney osti sen vuonna 2019.

Valikoitua ohjelmistoa 
 American Horror Story
 Americans
 Sons of Anarchy
 The Strain
 Legion
 Damages

Lähteet
Länsiterminaali 2

Länsiterminaali 2 on  Helsingin Jätkäsaaressa sijaitseva matkustajaterminaali, joka on osa Länsisatamaa. Rakennus valmistui helmikuussa 2017 täydentämään lähellä sijaitsevaa vanhempaa Länsiterminaalia ja toi satama-alueelle kaksi uutta laivapaikkaa. Länsiterminaali 2:stä liikennöivät Tallinkin M/S Star ja M/S Megastar sekä Eckerö Linen M/S Finlandia.

Kaksikerroksisen terminaalin odotusaula sijaitsee ylemmässä kerroksessa. Terminaalissa toimivat myös kahvila ja ravintolabaari.

Terminaalin rakennuskustannus oli noin 45 miljoonaa euroa, ja pääurakoitsijana toimi YIT. Rakentamisessa käytettiin 6 500 neliön verran lasia. Terminaali voitti Vuoden teräsrakenne -palkinnon.

Kuvia

Lähteet

Aiheesta muualla 

 Helsingin satama: Länsiterminaali 2

Jätkäsaari
Helsingin satama
Helsingin rakennukset ja rakennelmat
Plaza de la Villa

Plaza de la Villa on entisen mauritorin paikalla sijaitseva aukio Palacion kaupunginosassa Madridissa. 

Madridin kaupunginhallitus kokoontui 1600-luvulla valmistuneessa Casa de la Villassa aina vuoteen 2007 asti, jolloin Plaza de Cibelisillä sijaitseva Palacio de Comunicaciones alkoi toimia kaupungintalona.

Vastapäätä entistä kaupungintaloa sijaitseva Torre de los Lujanes on peräisin 1400-luvulta ja on yksi Madridin vanhimmista rakennuksista. 

Casa de Cisneros valmistui 1537. Sen rakennutti kardinaali Cisnerosin veljenpoika Benito Jimenez de Cisneros.

Aukion keskellä on amiraali Don Álvaro de Bazán y Guzmánin (Marqués de Santa Cruz) patsas, jonka suunnitteli espanjalainen kuvanveistäjä Mariano Benlliure vuonna 1891.

Kuvia

Lähteet 

http://www.aviewoncities.com/madrid/plazadelavilla.htm
http://www.miradormadrid.com/monumento-don-alvaro-de-bazan/

Aiheesta muualla 

Madridin aukiot
Apinatapaus

Apinatapaus  (Inherit the Wind) on yhdysvaltalainen palkittu televisioelokuva vuodelta 1999. Se kertoo oikeudenkäynnistä vuonna 1925, jossa nuori opettaja John Scopes tuomittiin 100 dollarin sakkoihin tämän uhmattua kieltoa, jonka mukaan evoluutioteoriaa ei saanut opettaa koulussa. 

Samasta aiheesta on tehty näytelmä, elokuva joka sai suomenkielisen nimen Joka tuuleen kylvää ja sen kaksi televisiosovitusta.

Jack Lemmon palkittiin pääosastaan Golden Globe 2000-gaalassa.

Näyttelijät 

Lähde:

Lähteet

Aiheesta muualla 
 
 

Vuoden 1999 yhdysvaltalaiset elokuvat
Yhdysvaltalaiset draamaelokuvat
Yhdysvaltalaiset televisioelokuvat
Erkki Kivimäki (diplomaatti)

Erkki Juhani Kivimäki (23. toukokuuta 1936 Varkaus – 1. toukokuuta 2017 Hattula) oli suomalainen diplomaatti. 

Koulutukseltaan hän oli lainopin kandidaatti 

Hän toimi suurlähettiläänä Suomen suurlähetystössä Argentiinassa Buenos Airesissa 1996–2001. Aiemmin hän oli suurlähettiläänä Venezuelassa Caracasissa ja Managuassa Nicaraguassa 1980–1985. Virkauralla ulkoministeriössä ulkomaanposteina myös Tukholma, Madrid, Washington ja Länsi-Berliini (muurin murtumisen aikaan). 1970-luvulla hän oli ulkoministeriön edustajana mukana laatimassa kriteerejä Vietnamin pakolaisten valintaan. Myöhemmin ulkoministeriön edustajana mukana pohjoismaisessa yhteistyössä. Eläkkeellä kommentoi ahkerasti niin ulkomaiden kuin kotimaan politiikkaa nimimerkillä OPS (= oikeistopuolueiden sanomat).

Lähteet 

Suomen suurlähettiläät
Vuonna 1936 syntyneet
Vuonna 2017 kuolleet
Tverinkarjalaisten ystävät

Tverinkarjalaisten ystävät ry on suomalainen ystävyysseura, jonka tehtävänä on edistää tverinkarjalaisten kielen ja kulttuurin säilymistä ja kehittämistä. Yhdistys on Tverinkarjalaisten kansallisen kulttuuriautonomian yhteistyökumppani.

Tverinkarjalaisten ystvät ry:n suunnittelukokous pidettiin syksyllä 1993 akateemikko Pertti Virtarannan aloitteesta ja yhdistys perustettiin tammikuussa 1994. Tverinkarjalaisten ystävien puheenjohtajana toimi ensimmäiset 15 vuotta Erkki Hatakka. Vuodesta 2010 puheenjohtajaksi valittiin Tapio Mustonen ja vuonna 2014 Kalevi Rajala. Vuosina 2015–2019 puheenjohtajana toimi Ari Burtsoff. Vuodesta 2020 lähtien yhdistyksen puheenjohtaja on ollut Lauri Railas. Yhdistyksen jäsenmäärä on alle 200.

Yhdistyksen perustamasta Pertti ja Helmi Virtarannan rahastosta myönnetään vuosittain stipendejä tverinkarjalaisille opiskelijoille. Oppikirjojen julkaisemista on tuettu taloudellisesti.

Lähteet 

Suomalais-ugrilaiset sukukansajärjestöt
Aeroflotin lento 8381

Aeroflotin lento 8381 oli Aeroflotin reittilento Tallinnasta Lvivin kautta Kišinjoviin. Lennolla 3. toukokuuta 1985 käytetty Tupolev Tu-134A törmäsi Lvivistä Moskovaan matkalla olleeseen Neuvostoliiton ilmavoimien Antonov An-26 -kuljetuskoneeseen lähestyessään Lviviä. Kaikki 79 Tu-134:ssä ollutta ja 15 An-26:ssa ollutta kuolivat törmäyksessä.

Tutkintakomissio totesi, että onnettomuus aiheutui lennonjohtajan virheestä. Kokematon lennonjohtaja ei kertonut koneiden miehistöille liikennetilanteesta, ei seurannut koneita tutkanäytöllä eikä varmistanut riittävää turvaetäisyyttä niiden välille.

Lähteet 

Lentokoneiden yhteentörmäykset
Vuoden 1985 lento-onnettomuudet
Lento-onnettomuudet Ukrainassa
Nationalencyklopedin

Nationalencyklopedin: Ett uppslagsverk på vetenskaplig grund utarbetat på initiativ av Statens kulturråd (lyhenne NE) on ruotsalainen tietosanakirja. Kirjan painettu versio sisältää 172 000 artikkelia ja 20 osaa sekä 3 täydennysosaa; internet-versio sisälsi 260 000 artikkelia kesäkuussa 2005.

Katso myös 
 Den Store Danske Encyklopædi
 Store norske leksikon

Lähteet

Aiheesta muualla 

Elektroniset tietoteokset
Tietosanakirjat
Vuoden 1989 kirjat
Libu

Libu (R'bw, Ribou, Labu) oli muinaisen Libyan heimo, josta nykyinen nimi Libya on peräisin, he olivat alkuperätään berberejä.

Alkuperä

Heidän asumisensa muinaisessa Libyassa on vahvistettu oikeaksi ensimmäisenä Egyptin uuden valtakunnan aikakaudella, varsinkin 19. ja 20. dynastian ajalta. Varhaisin maininta heistä on Ramses II:n merkintä, jossa nimi esiintyy ilman vokaaleja egyptiläisellä kirjoituksella. Nimi Libu kirjoitetaan LBW tai RBW Egyptin hieroglyfeissä. Suuressa Karnakin kirjoituksessa Merenptah kuvaa vihollisuuksien syttymisestä Egyptin ja Libyan välillä ja kuinka libyalaiset kukistettiin. Ramses III kukisti libyalaiset 5. hallitusvuotenaan, mutta kuusi vuotta myöhemmin Libut liittyivät Meshweshin kanssa ja hyökkäsivät Niilin suistoon. Libu näkyy etnisenä nimenä Merenptahin steelassa.

Tämän nimen Libu on ottanut käyttöönsä Kyrenaikan kreikkalaiset, jotka asuivat yhdessä heidän kanssaan.  Maantieteellisesti, tämän heimon nimi hyväksyttiin tarkoittamaan ”Kyrenaikaa” sekä luoteis-Afrikkaa yleisemminkin.

Uus-Puunilaisissa merkinnöissä Libu kirjoitettiin Lby (maskuliininen muoto) ja Lbt (feminiininen muoto).

Libun dynastia

”Libun suuret päälliköt” kukoistivat Libun valtakunnassa läntisessä Niilin suistoalueella, jossakin vaiheessa Egyptin 22. dynastian aikana. He muodostivat pian oman dynastian ja heillä oli usein alaisinaan paikallisia ”Meshweshin päälliköitä”. Libun dynastia huipentui päällikkö Tefnakthiin, joka oli sekä ”suuri Libun päällikkö” että ”Meshweshin päällikkö” ja myöhemmin hän vaati itselleen faaraon asemaa 24. dynastian perustajana.

Lähteet

Libyan historia
Cotton Tree

Cotton Tree, joka on amazoninkapokkipuu, on Sierra Leonen pääkaupungin Freetownin historiallinen symboli. Legendan mukaan Cotton Tree sai tärkeän merkityksen vuonna 1792, kun ryhmä Britannian puolella Yhdysvaltain vapaussodan aikana taistelleita entisiä afroamerikkalaisia orjia asettui nykyisen Freetownin alueelle 11. maaliskuuta 1792.

Lähteet

Aiheesta muualla

Puuyksilöt
Sierra Leonen historia
Sierra Leonen maantiede
Kapokkipuut
Vera Stanhope tutkii

Vera Stanhope tutkii on brittiläinen poliisisarja, jonka nimiosassa esiintyy Brenda Blethyn. Sarja perustuu Ann Cleevesin romaanien henkilöihin, ja osassa jaksoista myös juoni pohjautuu kirjaan, osa on käsikirjoitettu televisiolle.

Poliisikomisario Vera Stanhope on keski-ikäinen naispoliisi Northumberland & Cityn poliisilaitoksella. Hänen lähimpänä alaisenaan oli aluksi Joe Ashworth (jota esittää David Leon) ja myöhemmillä kausilla Aiden Healy (Kenny Doughty). Vanhempi poliisi Kenny Lockhart (Jon Morrison) on tähän mennessä ollut sarjassa koko ajan.

Sarja aloitettiin vuonna 2011, ja sitä on esitetty kymmenen tuotantokautta. Suomessa yhdettätoista tuotantokautta esitetään ja on esitetty 2022 

Suomessa sarjalla on noin puoli miljoonaa katsojaa.

Lähteet 

Brittiläiset draamasarjat
2010-luvun televisiosarjat
Brittiläiset rikossarjat
Romaaneihin perustuvat televisiosarjat
ITV:n televisio-ohjelmat
Anri Saarivainio

Anri Saarivainio (s. 1972) on suomalainen jalkapalloerotuomari.  Hän aloitti naisten SM-sarjassa erotuomarina vuonna 1991. Oli FIFA erotuomarina 1997–2006. Osallistunut viisi kertaa PM-kisoihin erotuomarina. U-18 tyttöjen EM lopputurnauksessa vuosina 2000, 2001, 2002. Lisäksi U-19 tyttöjen EM turnauksessa erotuomarina 2004. 4. Erotuomarina naisten Uefa Cup: finaalissa 2002, lisäksi erotuomarina vuonna 2002 U-19 MM-kisoissa. Erotuomarina Opiskelijoiden Universadeissa vuonna 2005.

Anri Saarivainio on toiminut erotuomarina yli 100 naisten liigapelissä.

Lähteet 

Suomalaiset jalkapallotuomarit
Vuonna 1972 syntyneet
Elävät henkilöt
Azazel (yhtye)

Azazel on Mäntästä kotoisin oleva suomalainen black metal -yhtye.

Jäsenet 

 Lord Satanachia (oikea nimi Miikka Ojala)– laulu
 Raakalainen (oikea nimi Jani Metsälä)- kitara
 Lucifuge Rofocale - basso
 Mavrofos (oikea nimi Eetu Ikonen) – kitara
 Idimmu – rummut

Diskografia

Studioalbumit

Muut levytykset

Lähteet 

Suomalaiset black metal -yhtyeet
Moa (joki)

Moa tai Makona on joki Länsi-Afrikassa. Moan pituus on 425 kilometriä. Se saa alkunsa Guineassa läheltä Macertan kaupunkia ja virtaa Liberian kautta Sierra Leoneen laskien siellä Atlanttiin. Moan suurin sivujoki on Meli. Kylä Yenga, saari Tiwai sekä kaupunki Sulima sijaitsevat kaikki Moan rannalla.

Lähteet

Guinean joet
Liberian joet
Sierra Leonen joet
Lapsiasiainvaltuutettu (Venäjä)

Lapsiasiainvaltuutettu on Venäjällä presidentin hallintoon kuuluva virkamies. Venäjän aiempi lapsiasiainvaltuutettu Pavel Astahov herätti Suomessa huomiota räväköillä lausunnoillaan runsaiden lapsikiistojen aikana. Astahovin seuraaja Anna Kuznetsova sanoo pyrkivänsä yhteistyöhön.

Lähteet 

Venäläiset virkamiehet
Anna Kuznetsova

Anna Kuznetsova on toiminut Venäjän lapsiasiainvaltuutettuna syyskuusta 2016 lähtien. Hän on vieraillut Suomessa ja sanoo pyrkivänsä yhteistyössä hoitamaan maiden välisiä ongelmia.

Lähteet 

Venäläiset virkamiehet
Syntymävuosi puuttuu
Elävät henkilöt
Sierra Leonen kansanpuolue

Sierra Leonen kansanpuolue (, SLPP) on toinen Sierra Leonen kahdesta suurimmasta puolueesta, toisen ollessa All People’s Congress (APC). Puolue on sosiaalidemokraattinen puolue.

Lähteet

Liberaalit puolueet
Sierraleonelaiset puolueet
All People’s Congress

All People’s Congress (APC) on toinen Sierra Leonen suurimmista puolueista, toisen ollessa Sierra Leonen kansanpuolue (SLPP). Puolue perustettiin vuonna 1960. All People’s Congressin puheenjohtaja Ernest Bai Koroma oli Sierra Leonen 4. presidentti.

Lähteet

Sierraleonelaiset puolueet
Hr. Ms. O 15

Hr. Ms. O 15 oli Alankomaiden kuninkaallisen laivaston vuonna 1932 palvelukseenotettu O 12 -luokan sukellusvene.

Valmistus 

Alus tilattiin lokakuussa 1929 Wilton-Fijenoordilta Rotterdamista ja sen köli laskettiin 3. maaliskuuta 1930. Alus laskettiin vesille 27. toukokuuta 1931 ja se otettiin palvelukseen 28. heinäkuuta 1932.

Palvelus 
Alus lähti 3. heinäkuuta 1933 sisaralustensa Hr. Ms. O 13:n ja Hr. Ms. O 14:n sekä Hr. Ms. Z 5:n kanssa Esbjergiin Tanskaan, mistä osasto palasi 14. heinäkuuta.

Alus osallistui 14. - 25. toukokuuta 1935 Brysselin maailmannäyttelyyn yhdessä sisaraluksensa Hr. Ms. O 13:n kanssa. Alus lähti 10. syyskuuta Hr. Ms. O 12:n, Hr. Ms. O 13:n, Hr. Ms. Hertog Hendrikin, Hr. Ms. Van Ghentin ja Hr. Ms. Z 5:n kanssa laivastovierailuille Göteborgiin ja Osloon, mistä se palasi osaston mukana kotisatamaansa 22. syyskuuta.

Alukselta huuhtoutui mies mereen Texelin edustalla 26. helmikuuta 1936. Espanjan sisällissodassa alus oli 23. maaliskuuta - 24. kesäkuuta 1937 saattuetehtävissä Espanjan rannikolla. Alus lähti 20. syyskuuta 1938 Hr. Ms. O 12:n kanssa Curacaoon, jonne ne saapuivat 13. joulukuuta.

Alus lähti 2. lokakuuta 1939 Hollannin Länsi-Intiaan yhdessä laivueensa kanssa. Miinavaaran vuoksi laivue kiersi Skotlannin. Laivue saapui Ponta Delgadaan Azorelle, mistä ne jatkoivat Curacaoon. Alus oli Curacaossa 29. lokakuuta 1939 - 16. heinäkuuta 1940.

Toinen maailmansota 
Saksa hyökkäsi 10. toukokuuta 1940 Alankomaihin. Alus oli huollossa Curacaolla syyskuun alkuun 1940, jolloin se oli kiinnitettynä Schottegattiin Julianan telakan vieressä. Alankomaiden ja Britannian laivaston edustajien keskusteluissa heinäkuun alussa 1940 todettiin, että Alankomaiden laivaston sukellusveneitä ei tarvita Karibialla. Päätöksen perusteella alus sai määräyksen Hr. Ms. O 14:n kanssa siirtyä Britteinsaarille, jonne ne matkaisivat Kingstonin, Bermudan ja Halifaxin kautta.

Alus lähti 13. heinäkuuta Curacaolta HMS Dundeen saattamana kohti Bermudaa. Alukset saapuivat 18. heinäkuuta Hamiltoniin Bermudalla. Aluksen dieselmoottorit osoittautuivat matkan aikana epävarmoiksi, minkä vuoksi tehtiin esitys matkaamisesta suoraan Britteinsaarille. Lontoosta annettiin kuitenkin määräys pitäytyä alkuperäisessä suunnitelmassa.

Hamiltonissa aluksen moottoreille tehtiin ainoastaan välttämättömät korjaukset ja se lähti 2. elokuuta ilman saattajaa Halifaxiin, jonne se saapui 6. elokuuta. Halifaxissa alus huollettiin telakalla. Telakalla ei kuitenkaan ollut dieselmoottoripajaa, joten miehistö vastasi huollosta. Alus oli huollossa maaliskuun alkuun 1941.

Lähteet

Viitteet

O 12 -luokan sukellusveneet
Alankomaalaiset toisen maailmansodan sukellusveneet
Hr. Ms. K VIII

Hr. Ms. K VIII oli Alankomaiden kuninkaallisen laivaston vuonna 1922 palvelukseenotettu K VIII -luokan sukellusvene.

Valmistus 

Alus tilattiin 27. kesäkuuta 1917 Koninklijke Maatschappij De Scheldeltä Vlissingenistä ja sen köli laskettiin vielä samana vuonna 31. lokakuuta. Alus laskettiin vesille 28. maaliskuuta 1922 ja se otettiin palvelukseen puoli vuotta myöhemmin 15. syyskuuta.

Palvelus 
Emälaiva Hr. Ms. Pelikaan ja sukellusveneet Hr. Ms. K II ja Hr. Ms. K VII lähtivät 18. syyskuuta 1923 puoli kaksitoista Den Helderistä Hollannin Itä-Intiaan. E. M. Wissmannin johtama osasto ankkuroitui tunniksi sataman edustalle. Hr. Ms. K VIII liittyi osastoon Pohjanmerellä lähdettyään merelle joko Vlissingenistä tai Rotterdamista. Osasto jatkoi matkaansa Gibraltarille, jonne se saapui 28. syyskuuta.

Gibraltarilta osaston matka jatkui 3. lokakuuta Tunisin, jonne se saapui 7. lokakuuta. Osaston piti jatkaa matkaansa Aleksandriaan 11. lokakuuta kello yksi, mutta Pelikaanin konevika viivästytti osaston lähtöä. Konevian korjaamisen jälkeen ankkurivinssi ei toiminut. Sukellusveneet lähtivät satamasta, mutta Pelikaan pääsi lähtemään vasta kello 19.

Satamasta lähdettäessä Pelikaan ajoi karille ja 12. lokakuuta Hr. Ms. K II yritti tuloksetta vetää emälaivan irti karilta. Osaston alukset tankattiin Pelikaanilta, jolloin alus keveni 80 000 tonnia. Aluksen veti karilta ranskalainen hinaaja. Sukellusvenemiehistöt harjoittelivat matkalla Alkesandriaan, jonne osasto saapui 18. lokakuuta.

Aleksandriasta matka jatkui 25. lokakuuta Port Saidiin, jonne osasto saapui vuorokautta myöhemmin. Suezin kanavan läpäistyään osasto jatkoi matkaansa Punaisellamerellä, jossa K II:n moottori ylikuumeni. Osasto oli 6.-13. marraskuuta Adenissa, mistä matka jatkui Colombon. Pelikaanin konevikojen vuoksi osasto saapui Colomboon kolme vuorokautta myöhässä 27. marraskuuta ja se jatkoi matkaansa Sabangiin 5. joulukuuta. Sabangista osasto lähti 17 joulukuuta uuteen tukikohtaansa Tandjong Priokiin, jonne se saapui 24. joulukuuta.

Alus lähti 25. maaliskuuta 1926 sukellusveneosaston mukana vierailulle Tarakanista Manilaan.

Toinen maailmansota 
Saksa hyökkäsi Alankomaihin 10. toukokuuta 1940. Japani hyökkäsi 6. joulukuuta 1941 Pearl Harboriin, minkä jälkeen Yhdysvallat ja Alankomaat julistivat sodan Japanille. K VIII oli reservissä Surabayassa.

Keisarillisen Japanin laivaston ilmavoimat pommitti 14. joulukuuta Tarempahia. Japanilaiset nousivat maihin 27. joulukuuta Borneon ja Singaporen välissä sijaitsevalla Tambelanilla.

Hr. Ms. VIII palautettiin palvelukseen 6. tammikuuta 1942, jolloin pääosa aluksen miehistöstä oli palvellut Hr. Ms. XIII:llä. Alus partioi helmikuun lopulta maaliskuun alkuun  Jaavanmerellä Baweanin ja Jaavan pohjoisrannikon välillä sekä Maduransalmessa. Alus oli 2. maaliskuuta tankattavana Surabayassa, mistä se lähti seuraavana päivänä Fremantleen Australiaan japanilaisten hyökättyä Jaavalle.

Alus saapui 12. maaliskuuta Geraldtoniin ja 17. maaliskuuta Fremantleen.

Lähteet

Viitteet

K VIII -luokan sukellusveneet
Alankomaalaiset toisen maailmansodan sukellusveneet
Nautalammi

Nautalammi  on Kanta-Hämeessä Hämeenlinnassa Hakumäen kylän lähellä sijaitseva lampi.

Maantietoa 
Lampi on muodostunut matalaan laaksoon Kiimakallion ja Ruskeankivenmäen väliin. Sen pinta-ala on 6,9 ha ja se on 400 metriä pitkä ja 200 metriä leveä. Sen rantaviivan pituus on 1,0 kilometriä ja sen rannat ovat pääasiassa ojitettua suota. Lammen luoteipuolella on ollut kaksi maatilaa ja kaakkoispuolella vielä kolmas. Hakumäen peltoaukea sijaitsee siitä etelään. Lampi on autio, mutta sen rannalle johtaa pari polkua.

Vesistösuhteet 
Lampi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon lampi kuuluu. Lammen vedenpinnan korkeus on 92,1 metriä mpy. Lammen pohjoisrantaan laskee ojitetulta Pohjaladonsuolta kuivatusvesien johto-oja, johon laskevat myös peltojat. Lammen laskuoja virtaa pienen lampareen läpi ja mutkittelee sitten Hakumäen peltojen läpi ja se yhtyy Sääjärvenojaan. Se vuorostaan yhtyy Hiidenjokeen aivan joensuun tuntumassa.

Historiaa 
Vuoden 1962 peruskartassa lampea ympäröivää suota ei ellut vielä ojitettu, mutta vuoden 1976 kartassa kaikki suot olivat ojitettuja.

Lähteet 

Sääjärvenojan valuma-alue
Botin luomat artikkelit
Hämeenlinnan järvet
Lussilammi

Lussilammi  on Kanta-Hämeessä Janakkalassa  Kyllynkulman kylän lähellä sijaitseva lampi.

Maantietoa 
Lammen pinta-ala on 0,4 ha ja se on 200 metriä pitkä ja 100 metriä leveä. Sen rantaviivan pituus on 350 metriä. Lampi on kaksiosainen siten, että osien välistä kulkee kaivettu leveä oja.

Vesistösuhteet 
Lampi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon lampi kuuluu. Lammen vedenpinnan korkeus on 100,0 metriä mpy. Aiemmin Sääjärvenoja kiersi Hakumäen peltoaukean kautta, mutta jossakin vaiheessa se on oikaistu toisella ojalla, joka kulkee Lusilammen keskeltä.

Historiaa 
Vuoden 1962 peruskartassa lampi oli olemassa kaksiosaisena ja osien väliin oli kaivettu oja tai kanava.

Lähteet 

Sääjärvenojan valuma-alue
Botin luomat artikkelit
Janakkalan järvet
Lastujärvi (Janakkala)

Lastujärvi  on Kanta-Hämeessä Janakkalassa keskustaajaman lähellä sijaitseva järvi.

Maantietoa 
Järvi sijaitsee Janakkalan keskustaajaman Puukylän itäpuolella Kyterinharjun etelästä ja Lastuvuoren idästä rajaamana. Sen pinta-ala on 70 ha ja se on 1,1 kilometriä pitkä ja 800 metriä leveä. Sen rantaviivan pituus on 3,3 kilometriä ja se länsiranta on ojitettua suota, mutta etelä- ja itäranta on harjun rinnettä. Rinteille on rakennettu kiinteistö ja kymmenen vapaa-ajan asuntoja. Niille johtaa tiet Janakkalasta tulevalta tieltä. Lastujärven maatila sijaitsee järven pohjoispuolella.

Vesistösuhteet 
Järvi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon järvi kuuluu. Järven vedenpinnan korkeus on 101,9 metriä mpy. Järveen laskee suo-ojia, joihin sekoittuu myös peltojen kuivatusvesiä. Sen laskuoja virtaa peltojen halki ja yhtyy Sääjärvenojaan Paartiansuolla.

Historiaa 
Vuoden peruskartassa järven soita ei ollut vielä ojitettu eikä rannalle ollut rakennettu muita rakennuksia kuin nykyinen kiinteistö.

Lähteet 

Sääjärvenojan valuma-alue
Botin luomat artikkelit
Janakkalan järvet